Rezervele valutare ale României de la Banca Naţională au crescut în februarie cu aproape două miliarde de euro (ajungând la 63,1 miliarde euro), după alimentarea conturilor Ministerului Finanțelor cu sumele rezultate din emisiunile unor euroobligațiuni, arată un comunicat la Băncii Centrale.
În cursul lunii au avut loc următoarele operaţiuni:
- Intrări de 5.529 milioane euro, reprezentând: modificarea rezervelor minime în valută constituite de instituțiile de credit la BNR; alimentarea conturilor Ministerului Finanțelor (inclusiv sumele rezultate din emisiunile unor euroobligațiuni ale Ministerului Finanțelor în valoare nominală totală de 4.000 milioane euro) alimentarea contului Comisiei Europene și altele;
- Ieşiri de 3.817 milioane euro, reprezentând: modificarea rezervelor minime în valută constituite de instituțiile de credit la BNR; plăți de rate și dobânzi în contul datoriei publice denominate în valută și altele.
Nivelul rezervei de aur s-a menţinut la 103,6 tone. În condiţiile evoluţiilor preţurilor internaţionale, valoarea acesteia s-a situat la 6.240 milioane euro.
Rezervele internaţionale ale României (valute plus aur) la 29 februarie 2024 au fost de 69.368 milioane euro, faţă de 67.685 milioane euro la 31 ianuarie 2024.
Plăţile scadente în luna martie 2024 în contul datoriei publice denominate în valută, directe sau garantate de Ministerul Finanţelor, însumează circa 163 milioane euro.